মাদক চোরাচালান ও ডাকাতিসহ সব ধরনের অপরাধ দমনে মহাসড়কের ভাসমান হকার ও ব্যবসায়ীদের সম্পৃক্ত করছে হাইওয়ে পুলিশ। আর এই উদ্যোগে সাড়া দিয়ে পুলিশকে সহযোগিতা করছে মহাসড়কের সব বাসস্ট্যান্ডের হকার ও ব্যবসায়ীরাও। ইতোমধ্যে বাসস্ট্যান্ডগুলোর ভাসমান হকার ও ব্যবসায়ীদের নাম, ঠিকানা, মোবাইল ফোন নম্বর নিয়ে ছবিসহ তালিকাও প্রস্তুত করেছে হাইওয়ে পুলিশ। এখন অঞ্চল ভেদে পৃথক তালিকা তৈরির কাজ চলছে।